**РЕШЕНИЕ № ПВ –84 -ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал.1 и ал.5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становищa от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Разширение на съществуваща ферма за патици с капацитет 9000 броя, включително изграждане на сондажен кладенец“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: в имот № 001060, землище гр.Брезово, общ.Брезово, обл.Пловдив.

**Възложител:** **„ВИП-ЕМ“ ЕООД,**

**Характеристика на инвестиционното предложение /ИП/:**

Инвестиционното предложение предвижда след промяна предназначението в горецитирания имот с площ от 22,763 дка, Възложителят да разшири съществуваща Ферма за патици мюлари, находяща се в съседен имот № 000442, землище гр. Брезово, общ.Брезово. Разширението е с цел осигуряване на нови свободни площи за дворове за разходка, в изпълнение на ветеринарномедицинските изисквания към животновъдните обекти за отглеждане на водоплаващи птици и не включва увеличаване на отглежданите 9000 броя патици.

В новоприсъединения имот ще се изградят два броя открити навеси с площ около 600 кв.м всеки, за подслон на животните и навес за съхранение на груб фураж с площ около 400 кв.м.

Съществуващата птицеферма се обслужва от селскостопански път, граничещ с имота. Не се налага изграждането на нова пътна инфраструктура.

Енергозахранването е съществуващо от мрежата на „ЕВН Електроразпределение Пловдив“ АД.

Към момента вода се ползва от съществуващ сондажен кладенец на „Агромид-2004“ ООД на основание договор. За нуждите на фермата, Възложителят има намерение да изгради нов сондажен кладенец в имот № 001060 с дълбочина до 25м и дебит 2 л/сек.

Отпадъчните битови води се събират във водоплътна яма и периодично се извозват със специализирана техника.

Инвестиционното предложение /ИП/ следва да се разглежда, като разширение на дейност, самостоятелно попадаща в обхвата на т.1, буква “д“ и т.2, буква “г“ от Приложение № 2 на Закона за опазване на околната среда /ДВ.бр.91/2002 год./ и чл.2, ал.1, т.1 от Наредбата за ОС, като съгласно разпоредбата на чл.93, ал.1, т.2 от ЗООС подлежи на процедура по преценяване на необходимостта от извършване на ОВОС.

Имотът, в който се предвижда да се реализира инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за защитените територии. Най-близо до местоположението на предвиденото за реализиране ИП е защитена зона е BG0000443 „Река Омуровска” за опазване на природните местообитания и на дивата флора и фауна, приета от МС с Решение № 122/02.03.2007г. (ДВ бр.21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31, ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Във фермата за патици ще продължат да се отглеждат малки патета на възраст от 1 ден до 3 месечна възраст на свободен режим в помещения и дворове за разходка. Максималният брой застъпващи се патета на различна възраст е 9000 броя. За година се отглеждат 33 000 броя патици. Във фермата не се гушат патици за черен дроб.

* За съхранение на оборския тор, съставен от екскременти и постеля от слама има обособено торище с капацитет 500 куб.м, което позволява съхранение на тора за 6 месеца. След ферментация ще се предоставя по договор на земеделски производител за торене на земеделска земя.
* Проектираното водовземно съоръжение с дълбочина 25м попада в рамките на подземно водно тяло BG3G00000NQ018 "Порови води в Неоген - Кватернер-Пазарджик-Пловдивския район".
* При експлоатацията на обекта ще се формират странични продукти от животински произход, получени в резултат на производството на птици. Те ще бъдат третирани съгласно Наредбата за ветеринарно-медицинските изисквания към страничните продукти от животински произход, които не са предназначени за консумация от хора на МЗП.
* Предвид характера на ИП, в хода на експлоатация на обекта не се предполага значително замърсяване и дискомфорт на околната среда.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

● В съседен имот с № 000442, землище гр.Брезово, общ. Брезово, с НТП- Стопански двор е разположена действуваща Ферма за патици мюлари, на същия Възложител. Имотите се намират на запад от гр.Брезово, на разстояние около 1 км от него.

* С писмо изх. № КД-04-213/28.06.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и мерките за постигане на добро състояние на водите съгласно приетия и утвърден План за управление на речните басейни „Източнобеломорски район“ (2016-2021г.).

**III. Способност за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради с което с реализацията му не се очаква унищожаване, увреждане или влошаване състоянието на видовете, предмет на опазване на най-близката защитена зона BG0000443 „Река Омуровска”.
* Имотът представлява урбанизирана територия, в границите на който има изградена и функционираща ферма за патици. Предвид това, както и поради отдалечеността на имота от защитената зона, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Осъществяването на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 4103/30.06.2016г. РЗИ- Пловдиве определила, че не се очаква риск за човешкото здраве от реализацията на ИП.

 **V. Обществен интерес към предложението за строителство, дейности или технологии :**

В изпълнение на изискванията на чл.6, ал.9 и ал.10 от Наредбата за ОВОС е осигурен обществен достъп до изготвената информация по Приложение 2, от Възложителя и е представено копие от документацията на Община Брезово. Община Брезово е информирала РИОСВ-Пловдив, за липса на постъпили възражения относно инвестиционното предложение.

* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следното условие:**

1. Преди изграждането на сондажния кладенец да се проведе процедура за издаване на разрешително за ползване на подземни води в БД ИБР Пловдив, съгласно чл.50, ал.7, т.1 от Закона за водите.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 21.07.2016г.** *Директор на РИОСВ - Пловдив*